b'\n_START_ARTICLE_\nDanmarks Kirkelige Mediecenter\n_START_PARAGRAPH_\nDanmarks Kirkelige Mediecenter er en organisation, der hj\xc3\xa6lper kirker og v\xc3\xa6rdibaserede organisationer med at kommunikere det, de tror p\xc3\xa5 og br\xc3\xa6nder for. Konkret udm\xc3\xb8nter det sig blandt andet i websideer, magasiner og kirkeblade, film, grafiske profiler, kalendersystem og SMS-system._NEWLINE_Danmarks Kirkelige Mediecenter blev stiftet i 1988 som en erhvervsdrivende fond, der har til form\xc3\xa5l at fremme kirkelig kommunikation. Det betyder, at der hverken er ejere eller aktion\xc3\xa6rer, der skal have et overskud. Derimod bliver overskuddet brugt p\xc3\xa5 at skabe ny inspiration til den kirkelige verden. Her har fokus is\xc3\xa6r v\xc3\xa6ret at skabe ny viden, som kan inspirere til nyt\xc3\xa6nkning og aktivitet. Som resultat af denne vision er udgivelsen "Sigurd fort\xc3\xa6ller bibelhistorier" fra 2010._NEWLINE_Kunderne omfatter blandt andet over 400 kirker og provstier samt Lego fondene, Kristelig Arbejdsgiverforening, KFUM\'s sociale arbejde og Center for ADHD._NEWLINE_Jubil\xc3\xa6um_NEWLINE_DKM har den 1. oktober 2013 25 \xc3\xa5rs jubil\xc3\xa6um. Til anledningen udgives et nyt projekt med Sigurd og Snapper kaldet "Sigurds Historier om at v\xc3\xa6re til". Alle sogne og lokalafdelinger i det kirkelige b\xc3\xb8rne- og ungomsorganisationer f\xc3\xa5r for\xc3\xa6ret en gratis dvd-boks med 10 Snapper-film. Dette g\xc3\xb8res for at opbygge og underst\xc3\xb8tte relationen mellem b\xc3\xb8rnefamilierne og deres lokale kirke, og for at styrke arbejdet med at formidle kirke, kristendom og tro til b\xc3\xb8rn og familier._NEWLINE_Direkt\xc3\xb8r_NEWLINE_I april 2013 tiltr\xc3\xa5dte Helle Janderup Jensen som direkt\xc3\xb8r for DKM. Helle har tidligere har v\xc3\xa6ret indsamlingschef hos Kr\xc3\xa6ftens Bek\xc3\xa6mpelse, marketingchef hos Lego og marketingdirekt\xc3\xb8r hos Merrild Kaffe. Hun har desuden som selvst\xc3\xa6ndig gennem Janderup Management ydet strategisk r\xc3\xa5dgivning til sm\xc3\xa5 og mellemstore virksomheder i en \xc3\xa5rr\xc3\xa6kke.'